Nesslau SG
Nesslau isch e politeschi Gmaind im Waalchrais Toggeborg vom Kanton Sangalle i de Schwiz.

Gschicht 
S Dorf Nesslau isch bis Endi 2004 e sälbständigi Gmaind gsi und hät uf Aafang 2005 mit de Gmaind Chrummenau zu de politische Gmaind Nesslau-Chrummenau fusioniert. Am 1. Januar 2013 isch dänn no d Gmaind Stei dezue cho. Di nöi Gmaind, wo wider Nesslau haisst, isch dur di betroffne Gmaindsversammlige bschlosse und vom Kanton Sangalle und vom Bund gnemiget worde.

Geografii 
D Gmaind Nesslau lit im Toggeborg und werd vo de Thur dorflosse. Nochbergmainde sind: Ebnat-Kappel, Hemberg, Urnäsch, Hondwil, Wildhuus-Alt Santihann, Amde und trifft uf em Speer obe spitzig uf d Gmeind Schänis.

Ortstail 
Wäme vo Wattwil de Thur no doruf fahrt chonnt zerscht Chrummenau, wo s en Bahof und en Schiilift i d Wolzealp ufi git.

Dänn chonnt Nöi Sankt Johann, wo s Johanneum isch, e Heim ime ehemolige Chloster. I däm Dorf zwigt d Strooss nordwärts i d Schwägalp ufi ab. A däre Strecki liit Ennetbüel und de Wiiler Rietbaad.

Praktisch zämmegwachse mit Nöi Sankt Johann isch s Dorf Nesslau, wo de Sackbahof vo de Südostbahn isch und d Postauto i verschideni Richtige Aaschlüss gwärleistid. Dicke isch de östlichscht Teil vom Sidligsgebiet Nesslau-Nöi Sankt Johann.

De Thur no doruf i Richtig Wildhuus chunnt dänn no s Dorf Stai, wo 1947 en groosse Brand gwüeted hät.

Gschicht 
Öber d Gschicht vo de Dörfer, wo zum Gebiet vo de politische Gmeind Nesslau ghöred, isch im Artikel Nesslau-Chrummenau öpe näbis gschrebe worde.

Lüt 
 Seth Abderhalden (1926–1960), en Bärgstiiger und Extremchlätterer
 Jörg Abderhalden (* 1979), en dreifache Schwingerkönig
 Herbert Cerutti (* 1943), en Journalischt, Schriftsteller und freischaffende Publizischt
 Simone Kuhn (* 1980), e Beachvolleyballspileri

Bilder

Weblink 

 d Website vo de politische Gmaind Nesslau
 d Website vo de Schuelgmeind Nesslau

Fuessnoote 

Ort (Kanton Sankt Galle)
Toggeborg
Nesslau